
znanosti IC HAZU 


U radu se analizira odjeljak o solinskim crkvama su. Stjepana i sv. Marije 
na Otoku iz 16. poglavlja Kronike splitskog arhiđakona Tome. Uspostavlja 
se veza s izv. Zvonimirovom darovnicom za Bosiljinu od 16. travnja 1078. 
godine. Diplomatičkom analizom isprave kao i analizom Tomina teksta 
dolazi se do pretpostavke o postojanju isprave koju je kralj Zvonimir izdao 
splitskoj crkvi odnosno njezinu nadbiskupu Lovri potvrđujući istoj prava 
vlasnička dobivena već od njegovih prethodnika nad solinskim crkvama sv. 
Stjepana i sv. Marije na Otoku. 


Kronika splitskog arhiđakona Tome!, nastala u 13. stoljeću neiscrpno je 
vrelo podataka za najraniju hrvatsku povijest. Makar je to programatsko djelo 
napisano s ciljem opravdanja i rasvijetljivanja povijesti splitske nadbiskupije, ono 
ima i autobiografske crte arhiđakona Tome. Toma je bio izuzetno obrazovan 
čovjek svoga doba, angažiran u gradskoj komunalnoj upravi i crkvenoj hijerar- 
hijskoj organizaciji. Iz tog njegovog interesa nastaje ovakvo djelo koje nadilazi 
kronike srednjeg vijeka i ima sve osnove ozbiljnog historiografskog pristupa. 

Znajući da je Tomina namjera bila pisati o crkvenoj povijesti a imajući u 
vidu službe koje je obnašao moramo uzeti u obzir da je birao činjenice koje se 
uklapaju u njegovo viđenje problema. Sve to nije smetalo povjesničarima da 
eksploatiraju te činjenice i da se Tomom služe u rasvjetljavanju najranijih stoljeća 
prisutnosti Hrvata na ovim našim prostorima. 

O starohrvatskom Solinu u Tominoj Kronici nema mnogo podataka, ali je 
šesnaesto poglavlje? gdje se spominje Solin sasvim sigurno najcitiranije mjesto 
iz povijesnih vrela. 

Naime, u tom poglavlju "De promotione Laurentii archiepiscopi“ je odjeljak 
koji je za najraniju hrvatsku povijest od neprocjenjive važnosti, a glasi: 


! Thomas Archidiaconus, Historia Saloniana, digessit F. Rački, Monumenta spectantia his- 
toriam Slavorum Meridionalium.(MSHSM) XXVI, Scriptores (SS) III, Zagreb 1894. (Dalje: 
Thomas) 

* THOMAS, str. 47-56. | 

"His temporibus celebrata fuit sinodus in ciuitate nonensi sub Iohanne 
cardinali apostolica sedis legato. Ubi proclamationem facier te Laurentio ar- 
chiepiscopo illustries uir Demetrius, cognomento Suinimir, rex Chroatorum, 
restituit ecclesiae sancti Domnii ecclesiae sancti Stephani et sancte Marie in 
Salona cum omnibus earum bonis. Has siquidem ecclesias edificauit et dotauit 
quedam Helena regina, donans eas Spalatine sedi iure perpetuo possidendas. 
Que ob reurentiam regalium sepulchorum concesse fuerant quibusdam regual- 
ribus ad tempus, qui assidue in eis officiorum ministeria exercebant. Ibi namque 
magnificus uir Cresimirus rex, in atrio uidelicet basilica sancti Stephani, tumu- 
latus est cum pluribus aliis regibus et reginis".? 

Poznavajući Tomin pristup korištenju povijesnih izvora, moramo se upitati 
otkuda su ovi, naprijed iznijeti podaci njemu bili poznati jer su arheološka 
istraživanja samo u pojedinim elementima potvrdila neke od tih činjenica.5 Ako 
i podemo od pretpotavke da je Toma mogao vidjeti "in situ" epitaf kraljice Jelene 
na Otoku u Solinu, ipak je mnoge činjenice Toma crpio iz nekog drugog izvora. 

Uočili smo da početak citiranog odjeljka podsjeća na regest isprave. Na- 
lazimo elemente diplomatičke formule datacije te kratkog sadržaja samog prav- 
nog čina kojim se kaže tko je (kralj Zvonimir) kome (crkvi svetog Dujma tj. 
splitskoj nadbiskupiji) i zašto (na tužbu i zahtjev nadbiskupa Lovre) vratio crkve 
sv. Stjepana i sv. Marije u Solinu. Slijedeća rečenica govori o historijatu objekta 
koji se vraća i tu se spominje da je kraljica Jelena te crkve izgradila i predala ih 
splitskoj crkvi da ih zauvijek posjeduje. Toma piše da su te crkve bile ustupljene 
nekom samostanu da u njima redovnici obavljaju obrede, a da se u atriju crkve 
sv. Stjepana nalazi grob kralja Krešimira kao i grobovi mnogih drugih kraljeva 
i kraljica. Podaci iz drugog dijela odjeljka kompatibilni su činjenicama poznatim 
s epitafa kraljice Jelene, te je ovo jedan uspješan slučaj korespondiranja različitih 
povijesnih spomenika. Međutim i dalje ostaje otvoreno pitanje izvora podataka 
o vraćanju crkava. 

Vremensko i zemljopisno određenje kao element diplomatičke formule da- 
tacije* u Tominom tekstu je indirektno navedeno. Toma kaže da je u to vrijeme 
održan sinod-sabor u Ninu pod papinim poslanikom kardinalom Ivanom. Vre- 
menski izričaj je sasvim neoredređen (his temporibus), ali se može vezati uz 
prethodno opisane događaje tj. u širem smislu za vrijeme Lovre na splitskoj 
nadbiskupskoj stolici i kraljeva Stjepana, Krešimira i Zvonimira, a neposredno 
na jedan drugi pravni čin kojega Toma spominje odnosno osnivanje ženskog 
benediktinskog samostana u Splitu. O tom važnom događaju sačuvana je i fun- 
daciona isprava kojom se poslužio i Toma prepričao je u obliku regesta.Z U na- 


* THOMAS, sr. 55. 

* Usporedi: L. KATIĆ, Vjerodostojnost Tome Arciđakona i posljednji dani Solina, Vjesnik za 

arheologiju i historiju dalmatinsku (VAHD), LIII, 1950-51, Split 1952, str. 99; M. MATIJEVIC 

SOKOL, Toma arhiđakon i crkvena organizacija u Saloni, Zbornik Zavoda za povijesne 

znanosti IC JAZU, vol. 15, Zagreb 1988, str. 11-26; R. KATIČIĆ, Vetustiores ecclesiae 

Spalatensis memoriae, Starohrvatska prosvjeta, ser. III, sv. 17, Split 1988, str. 17-51. . 

Literatura o sarkofagu kraljice Jelene i epitafu na njemu je obilna. Vidi: S. GUNJACA-D. 

JELOVINA, Starohrvatska baština, Zagreb 1976, str. 101. 

š STIPIŠIĆ, Pomoćne povijesne znanosti u teoriji i praksi, Zagreb 1985, str. 153. 

7" THOMAS, str. 54-55; ke STIPIŠIĆ-M. Šamšalović, Codex diplomaticus regni Croatiae, Dal- 
matiae et Slavoniae, vol. I, Zagreb 1967, str. 109-112. (Dalje: CD 1). 

rednoj rečenici citiranog odjeljka Toma kaže da je ondje tj. na tom ninskom 
saboru splitski nadbiskup Lovro napravio "hroclamationem', te da je tada "sjajni 
muž" Demetrije, po nadimku Zvonimir, kralj Hrvata vratio ( vestatutt) crkvi sve- 
toga Dujma crkve svetoga Stjepana i svete Marije sa svim njihovim dobrima". 
Jasno je da je nadbiskup Lovro iskoristio ninski sabor da riješi jedno sporno 
vlašničko pitanje. Pozornost privlači izraz "proclamatio“ jest “querela tunidica, 
actio qua quis vem ablatam vepetit, što znači da je to postupak tužbe kojom se 
zahtjeva povrat neke otuđene stvari. Kada se radi o otuđenju imovine koja“ je 
pripadala crkvi, postupak se rješava na crkvenim saborima i takva se tužba naziva 
"hroclamatio synodalis".8 | a | ' 
“Očito je da je sve te podatke Toma morao izvući iz nekog dokumenta koji . 
je svjedočanstvo jednoga pravnog čina, a to samo može biti isprava-diploma. 
Naime, isprava-diploma jest pisani dokument o činu pravne naravi sastavljen u 
propisanom obliku sa ciljem jamčenja vjerodostojnosti.? Sudionici su osoba koja 
vrši pravnu radnju (auctor .concessor) i osoba kojoj je namijenjen pravni čin 
(destinatarius). Auctor jeu javnim ispravama najčešće vladar. Njegovo je 
sudioništvo izraženo diplomatičkom formulom intitulacije.!! U Tominu tekstu 
to .je izrečeno ovim riječima "Demetrius, cognomento Suinimir, rex: Chroato- 
rum", dok bi atribucije "illustris uir" moglo biti plod Tomine ocjene. Destinatar | 
je u.ispravi naveden u formuli inskripcije,1? a što u citiranom odjeljku možemo 
prepoznati u riječima "ecclesiae sancti Domnii", uobičajenom terminu za oznaku 
splitske nadbiskupije. Kao objekt pravnog čina su već spomenute crkve i sva 
njihova dobra. Dio rečenice koji glasi "restituit.... ecclesias sancti Stephani et 
sancte Marie in Salona cum omnibus eorum bonis" jest diplomatička formula 
dispozicije koja je.s ozbirom na pravni čin najvažniji dio isprave jer sadrži | 
materijalni ili moralni objekt koji se daje destinatoru.!? U ispravama koje su. 
svjedočanstvo darivanja posjeda dispozicija često sadrži i tzv. formulu pertinen- 
cije, koja uz glavni objekt darovanja nabraja sve što mu još pripada, paje posebna | 
kad navodi određene prinadležnosti (polja, livade, kuće i slično) ili opća npr. - 
"cum omnibus utilitatibus et partinentiis".!4 Tomi se u tekstu potkrada čak i ta 
formula u riječima "cum omnibus earum bonis". Toma navodi i historijat crkava 
sv. Stjepana i sv. Marije koje je splitskoj crkvi darovala kraljica Jelena da ih 
posjeduje "vječnim pravomi" (iure perpetuo possidendas). Ovo upućuje na mo- 
gući prethodni pravni čin odnosno darovanje kraljice Jelene, kao i postojanje 
svjedočanstva o tome tj. još jedne isprave. Međutim, Toma Arhiđakon nije morao 
tu ispravu nužno poznavati, jer u navaciji, diplomatičkoj formuli koja je sastav. 
ni dio teksta ili korpusa i koja prethodi dispozicijil? obično se navode okolnosu 





* CAROLUS DU FRESNE DU CANGE, Glossarium mediae et infimae latinitatis, editio nova, 
tomus sextus, Niort 1883, str. 518. 

" J. STIPIŠIĆ, Nav. dj., str. 141. 

" Isto, str. 158. 

1 Isto, str. 150. 

"* Isto, str. 150. 

"* Isto, str. 151. 

" Isto, str. 151. 

* Isto, str. 151-152. 


86 Mirjana MATIJEVIĆ SOKOL, Starohrvatski Solin. . ., VAHD 85/1992, str. 83-90 





koje prethode pravnom činu te dokumentacija o tome. Taj dio isprave često 
puta donosi vrlo zanimljive povijesne podatke. Završni dio citiranog i analizi- 
ranog odjeljka, kao što smo naprijed iznijeli, može ukazivati na pretpostavku da 
je Toma do podataka tu navedenih došao "in situ" tj. videći Jelenin epitaf. 

Na pomisao da se Toma Arhiđakon služio diplomatičkim izvorima došli 
smo čitajući njegovu Kroniku. Naime, sam Toma navodi u istom šesnaestom 
poglavlju koje govori o nadbiskupu Lovri da je Lovro bio vrlo poštovan od 
hrvatskih kraljeva te da je crkvi sv. Dujma pribavio mnoga sela i posjede praveći 
isprave-privilegije kako o novim tako i o starim darovanjima.!* 

Već je F. Rački u izdanju Tomine Kronike uputio na nekoliko isprava koje 
se odnose na darovanje splitskoj nadbiskupji a izdao ih je kralj Zvonimir. U 
hrvatskoj historiografiji rečena skupina isprava bila je na vrlo različiti način 
valorizirana. Jedni su ih držali falsifikatima, drugi prerađevinama, a neki i vjero- 
dostojnim izvorima.17 Ipak, ističemo da su svi povjesničari najranije hrvatske 
povijesti koristili podatke iz tih isprava smatrajući da su one morale biti rađene 
po nekom vjerodostojnom predlošku i u slučaju da su falsifikati ili prerađevine. 
I mi smo pošli od pretpostavke da su Zvonimirove darovnice prerađevine s 
realnom podlogom, a u tome nam je Toma Arhiđakon dosta pripomogao. 

Pristupajući analizi Zvonimirovih darovnica interes nam se zbog nekih ele- 
menata zaustavio na ispravi datiranoj 16. travnja 1078. godine kojom kralj Zvo- 
nimir ponovo poklanja odnosno potvrđuje splitskoj nadbiskupiji brojna sela, 
zemlje, pašnjake koje su joj već prije poklonili njegovi prethodnici.1> Ta je isprava 
u literaturi često bila predmetom rasprava uz prevladavajuće osnovno mišljenje 
da se radi o falsifikatu.I? Naime, isprava je sačuvana na djelomično oštećenoj 
pergameni, pisana je goticom 14. stoljeća i nalazi se u Arhivu kaptola u Splitu, 
a jedan njezin prijepis nalazi se i u trećem svesku isprava koje je dao prepisati 
nadbiskup Sforza Ponzoni pod nazivom "Donationes principum". Spomenutu 
ispravu, koja je poslužila Splićanima kao dokazni materijal u Veneciji u sporu 
oko pašnjaka u Bosiljini, poznavao je Ivan Lučić - Lucius. Baveći se spomenutim 
sporom, Lucić se osvrnuo na taj "glavni" dokaz, odbacivši ga, smatrajući rečenu 
darovnicu krivotvorinom. Argument za takav Lucićev stav jest to što se ta isprava 
sasvim razlikuje od drugih isprava koje se pripisuju kralju Zvonimiru a darovnice 
različitih posjeda splitskoj crkvi zabilježene su u registru "svih privilegija što su 
ih splitskoj crkvi i nadbiskupiji dali hrvatski knezovi i kraljevi kao i kraljevi 
Ugarske i pape, a učinjen je 1338. godine.?% Lucić je ipak tu ispravu analizirao 
s aspekta vjerodostojnosti s obzirom na darovanje i prava ispaše na Bosiljini. 
Nije proveo diplomatičku analizu nego ju je površnom primjedbom da se "sasvim 
različitim stilom i obiljem riječi posve razlikuje od riječi navedenih Zvonimirovih 
privilegija im spomenutog registra"?! isključio iz daljeg razmatranja. S tom Luci- 


“* THOMAS, str: 47. 

" N. KLAIC, Povijest Hrvata u ranom srednjem vijeku, Zagreb 1971, str. 390-391; M. MA- 
TIJEVIC-SOKOL, Kralj Zvonimir u diplomatičkim izvorima (u tisku, predavanja održano na 
znanstvenom skupu "Zvonimir, kralj hrvatski" u Zagrebu 1989. godine). 

18 CD I, str. 160-162. : 

1% Isto, str. 160; N. KLAIC, Nav. dj., str. 390. 

? I, LUCIC, Povijesna svjedočanstva o Trogiru I, (preveo: J. Stipišić), Split 1979, str. 507. 


žI Isto. 

ćevom primjedbom i mi se slažemo, ali samo ako se isprava valorizira kao 
vjerodostojno svjedočanstvo o pravu ispaše na Bosiljini. Dublja analiza upućuje 
na vezu između podataka iz te isprave i naprijed citiranog i analiziranog odjeljka 
Tomine Kronike, a tiče se ponovnog darovanja solinskih crkava sv. Stjepana i 
sv. Marije splitskoj crkvi. Naime, u toj se ispravi kao objekt darovanja osim 
Bosiljine spominju još mnoga polja, naselja, crkve, a među njima i crkve solinske: 
sv. Mojsije, sv. Stjepan, sv. Marija. To nas navodi da pokušamo tu ispravu 
diplomatički analizirati. 

Isprava započinje verbalnom invokacijom (In nomine sancte et indiuidue 
trinitatis). Zatim slijedi formula datacije sa samo izrečenim vremenskim, a ne i 
zemljopisnim datumom. Intitulacija (Ego siquidem Suinimir, Chroatorum atque 
Damatinorum rex) kao završni dio protokola spaja se s početnim dijelom teksta 
ili korpusa isprave odnosno naracijom koja sadrži vrlo izražene elemente peticije 
kao i samog destinatara (ecclesie gloriossissimorum martirum Dompnii, Anes- 
tagii. U naraciji s peticijom se navodi daje podnesen zahtjev nadbiskupa Lovre 
kao i mnogih drugih građana Splita koji su uložili tužbu (grauem querelam), da 
Kralj Zvonimir vrati otuđena imanja, odnosno da potvrdi stare darovnice svojih 
prethodnika. Navedeni su vrlo brojni objekti darovanja. U popisu crkava su već 
spomenute solinske crkve. Prva je spomenuta crkva sv. Mojsija, zatim sv. Stje- 
pana, pa sv. Marije. Makar je isprava oštećena na tom mjestu i ima samo dva 
početna slova (Ma...) Rački ih razrješava u Marie, dok Stipišić i Šamšalovi os- 
tavljaju otvoreno napominjući da tu "ima još više mjesta".22 Potporu za razrješenje 
"Ma" u "Marie" imamo kod Lucića koji to ili sam razrješuje ili ima drugačiji 
predložak, a StipišiććŠamšalovićevu primjedbu da ima još mjesta obzirom na 
uobičajeni način topografskog određenja crkava u istoj ispravi kao i zbog očite 
činjenice da se radi o solinskim crkvama razrješit ćemo "in Salona“. Dispozicija 
kojom se zaključuje pravni čin glasi "quas quidem villas ... ego confirmaui et 
confirmo tibi predicto archieiscopo tuisque successoribus et ecclesiae prenotate 
ac nous donatione concedo imporpetuum".23 Formulom perpetuitatis (imperpe- 
tuum), inače uobičajenom u ispravama tipa darovnica, učvršćuje se pravni čin. 

Medutim, pored objekata darovanja kao što su sela, pašnjaci, polja, crkve 
postoji i očiti umetak o pravima ispaše na Bosiljini koji sasvim odudara od cjeline. 
Taj dio isprave doista vrvi obiljem riječi što svakom diplomatičaru mora pasti u 
oči i izazvati sumnju. Utoliko su ispravne ranije spomenute Lucićeve riječi. Nakon 
toga slijedi sankcija, duhovna i vremenska te dvije formule kovoboracije. Jedna 
je izražena sa "acta sunt" i imenima svjedoka, a druga navodi da je isprava 
osnažena i pečatom. 


Mada je ova isprava samo površno diplomatički analizirana i sama po sebi 
zaslužuje dublju analizu, što će biti na drugom mjestu provedeno i publicirano, 
ipak je evidentna veza između nje i naprijed citiranog odjeljka 12 Tomine Kro- 
nike. 





1 CD I, str. 161. 
Isto, str. 160. 
Isto, str. 161. 

Osvrnut ćemo se na dataciju u ispravi i Tominu tekstu. Kod Tome nije 
egzaktno naveden vremenski datum, ali jest mjesto pravnog čina - grad Nin. U 
ispravi je vremenski datum točno i precizno zabilježen, ali ne i mjesto. Barem 
ne na prvi pogled. Posredno ipak jest. Naime, treba obratiti pozornost na popis 
svjedoka koji ispravi jamče vjerodostojnost. Svjedoci su hrvatski biskup Grgur, 
opat samostana sv. Bartula u Ninu, Ivan, Adam ninski župan, Strezinja bribirski 
župan, Desimir krbavski župan, Dominik zadarski svećenik: te Stjepan kapelan 
sv. Nikole. Ni u jednoj drugoj Zvonimirovoj ispravi ne nalazimo ovakav popis 
svjedoka. Upada u oči zemljopisna blizina rezidencije nazočnih svjedoka: Nin, 
Zadar, Bribir, Krbava. Čini se kao da se zbog toga njihova prisutnost na crkve- 
nom saboru u Ninu podrazumijeva. U nekoj mogućoj ispravi izdanoj od Zvo- 
nimira tom zgodom moglo je biti navedeno i mjesto pravnog čina i izdavanja 
isprave kao dio formule datacije, ali je zbog kasnijih prerada i dopuna moglo 
biti svjesno ili nesvjesno izostavljeno. Međutim popis svjedoka posredno govori 
o mjestu te upućuje na moguću vezu Tomina teksta i predloška-isprava na osnovu 
koje nastaje kasnije tzv. Zvonimirova darovnica za Bosiljinu. | 

Tomina erudicija ostavila je očigledan trag o tome da je pravni čin restitucije 
crkva na saboru obavljen po svim pravilima značenja riječi "proclamatio". U 
analiziranoj Zvonimirovoj darovnici nalazimo potpunu potvrdu Tominih riječi. 
Naime, u naraciji isprave u formuli peticije navodi se tužba (grauem querelam) 
koju su podnijeli kralju Zvonimiru nadbiskup Lovro i splitski plemići. Izraz 
- "querele" Toma Arhiđakon preveo je na egzaktni pravni jezik. Kada se tužba za 
povrat crkvenih posjeda podnosi na. crkvenom saboru stručno se naziva, kako 
smo naprijed vidjeli, "proclamatio" s atributom "synodalis" što Toma posredno 
izriče spomirijući da je taj čin obavljen na crkvenom saboru“: /<:0- 

Iz naprijed izloženog više je nego: očito korespondiranje dvaju povijesnih 
vrela. Time Tomina Kronika dobiva na vjerodostojnosti, a Zvonimirova darovnica 
očekuje novi pristup diplomatičara. < Bit če 
| Iz Tomina teksta čini se mogućim da je postojala i darovnica kraljice Jelene. 
Međutim, ipak nemamo dovoljno. diplomatičkih argumenata da ju je Toma 
mogao poznavati: Na darovnicu kraljiće Jelene mogla se pozivati naracija Žvo- 
nimirove darovnice, što je uobičajeni način u takvim ispravama, a Toma je mogao 
podatak naći i u nekom kartularu.: ZO gave: 

Isto tako i samu Zvonimirovu darovnicu Toma Arhiđakon nije nužno morao 
imati u rukama. I ona je mogla biti unesak u kartular koji nama danas nije 
poznat. Na tu nas pomisao upućuje postojanje unesaka Zvonimirovih darovnica 
u kartular samostana sv. Marije u Zadru.25 To se odnosi na isprave o ponovnom 
darovanju odnosno potvrđivanju posjeda u Točinji te svih sloboština samostanu 
sv. Marije. Jedno i drugo je rečenom samostanu već prije dodijelio kralj Krešimir. 
Razlika između unesaka u kartular i sažetka pretpostavljene isprave jest u tome 
što je unesak u kartular pisan u prvom licu kao i integralna isprava, a Toma 
dokument prepričava u trećem licu u obliku regesta u kojemu su navedeni svi 
relevantni diplomatički podaci. Dakako, i jedan i drugi oblik pretpostavljaju 
postojanje potpune isprave sa svim uobičajenim formulama. 


25 CD I, str. 167, 186-187; V. NOVAK, Zadarski kartular samostana sv. Marije, Zagreb 1959, 
sr. 248. ; 

U citiranoj tzv. Zvonimirovoj darovnici za Bosiljinu kao jezgro prepoznajemo 
ispravu za ponovno darovanje solinskih crkava na Otoku koju je izdao kralj 
Zvonimir u Ninu prigodom održavanja crkvenog sabora. Darovnica za Bosiljinu 
u obliku u kojemu sada postoji po našem sudu jest prerađena, pa i falsificirana 
u dijelu u kojemu se odnosi na posjede i prava u Bosiljini kojih se splitska 
crkva htjela domoći pomoću ovakvog dokaznog materijala. Kao takva nastala je 
1338. godine, kao što smo naprijed naveli,* pa je Toma, koji je živio gotovo 
jedno stoljeće ranije, nije mogao poznavati, ali je očito poznavao izvornik. Za 
preradu je morala imati vjerodostojan dokument i taj bi, po našoj prosudbi, bio 
upravo Zvonimirova darovnica za spomenute solinske crkve iz kojih je i Toma 
crpio podatke. | | | 

Smatramo potrebitim naglasiti još jedan element koji proizlazi iz ove analize, 
a to je Tomino spominjanje crkvenog sabora u Ninu. Do sada je, naime, Toma 
bio jedini izvor za njega i hrvatska historiografija nije ga smatrala previše vjero- 
dostojnim. Ovim rekonstruiranim dokumentom - Zvonimirovom darovnicom za 
solinske crkve, dobivamo drugo vjerodostojno vrelo za to. Hrvatskoj povijesnoj 
znanosti tek predstoji njegova ozbiljna valorizacija s početnim pitanjem zašto je 
i u koju svrhu sabor uopće održan i kakvi su mu bili zaključci. Važnost ranijih 
crkvenih sabora u hrvatskoj državi nije potrebno naglašavati. 

Držimo da je tzv. Zvonimirovu darovnicu za Bosiljinu potrebno podvrći 
strogoj i isrepnoj diplomatičkoj analizi te razlučiti pojedine slojeve prerade, kojih 
je bilo više. Cini se, barem tri. Opća formula pertinencije poznata iz Tomina 
teksta "cum omnibus earum boni" zgodno je mogla poslužiti da se zamijeni 
posebnom odnosno da se pojedinačno navedu prinadleštva tj. posjedi stvarno 
posjedovani ili samo željeni. | 

Ovim nam je prilogom bila namjera, ne rehabilitirati Zvonimirovu ispravu, 
nego upozoriti na druge mogućnosti pristupa najranijem diplomatičkom spo- 
meničkom blagu. Smatramo da je ovim ukazano i na nužno drugačiji način 
čitanja Tome Arhiđakona. Toma se školovao u Bologni gdje je stekao i pravničko 
obrazovanje. To je evidentno, jer je u Splitu obavljao notarsku službu?7 koja je 
podrazumijevala vladanje diplomatikom. Takvo znanje Tomi je omogućavalo da 
svaki pravni čin zabilježi na ispravan način, kako u integralnoj samostalnoj ispravi 
tako i u formi sažetka. . 

Ova spoznaja upućuje na oprez kod prevođenja i razumijevanja Tomina 
teksta. Stoga, kada se riječ "proclamatio" prevede kao "proglašenje"?š ostaje 
"visiti" izvan konteksta, ali ako se prepozna kao pravni izraz, tekst dobiva potpun 
I jasan smisao. 


— — a 
2% z 
27 I. LUCIĆ, Nav. dj., str. 507 
DE TTPIŠIĆ, Razvoj splitske notarske kancelarije, Zbornik historijskog instituta JAZU, vol. I, 
8&reb 1954, 119. 
28 , 
TOMA ARHIĐAKON, Kronika, (preveo: V. RISMONDO), Split 1977, str. 54. 


90 Mirjana MATIJEVIĆ SOKOL, Starohrvatski Solin. . ., VAHD 85/1992, str. 83-90 





DAS ALTKROATISCHE SOLIN IN DER CHRONIK THOMAS ARCHIDIACONUS' 
(Zusammenfassung). 


Das altkroatische Solin wird in Thomas" Chronik im 16. Kapitel erwihnt, wo davon 
berichtet wird, daB der kroatische Kčnig Zvonimir die Soliner Kirchen St. Stephan und St. 
Marien in Otok der Spliter Kirche bzw. deren Erzbischof Lovre erneut zur Schenkung macht. 
Aus dem angefiihrten Abschnitt geht eindeutig hervor, daB Thomas die Angaben, die er 
anfihrt, aus einer diplomatischen Quelle oder Urkunde hat. 

Eine Analyse der sog. Schenkungsurkunde Žvonimirs an Bosiljina vom 16. April 1078 
fiihrt zu der Erkenntnis, daB ihr Kernstick moglicherweise Zvonimirs Schenkungsurkunde 
uiber die Kirchen St. Stephan und St. Marien in Solin ist, die, da sie beglaubigt war, als 
Grundlage fir cine Umarbeitung bzw. fur die Falschung des Eigentumsrechts auf einige 
Besitztiumer von Sciten der Spliter Kirche gedient hat. Diese Ausgangsurkunde hat Thomas 
Archidiaconus vermutlich gekannt, entweder in integraler Form oder als Eintragung ins Kar- 
tular. 

Thomas' Text und die Urkunde fur Bosiljina stimmen in allen wesentlichen diplomatischen 
Formeln iberein, und die Urkunde fur Bosiljina weist selbst auf die Moaglichkeit einer 
mehrmaligen Bearbeitung hin. 

Die vorliegende Arbcit stellt einen neuen Ansatz in der Bewertung selbst der allerfruihesten 
diplomatischen Quellen sowie im Lesen von Thomas' Chronik dar. 


(Aus dem Kroatischen von Anna Margarete Mikić) 





